Esport i solidaritat en la Sant Silvestre de Llíria
29 de desembre de 2023

Llíria va celebrar ahir la tradicional Sant Silvestre Solidària organitzada per la Regidoria d'Esport. La carrera més divertida de l'any també va ser un triomf de la solidaritat ciutadana. L'esdeveniment va recaptar un total 287 euros que es destinaran a benefici de la Junta Local de l'Associació Espanyola Contra el Càncer.

La popular prova de les festes nadalenques, que va comptar amb la participació de més de 280 persones, es va desenvolupar sobre un circuit urbà de 3 quilòmetres, amb eixida i meta a la plaça Major.

En la categoria femenina, va resultar vencedora Tania Micó, mentre que el corredor José Ángel Álvarez va ser el guanyador absolut en la masculina.

A més de l'aspecte esportiu, cal destacar la part lúdica de la Sant Silvestre. Les disfresses més originals, individual i col·lectiva, també van ser premiats en esta cita.

Totes les persones guanyadores van rebre un val de compra de la Federació del Comerç de Llíria.